LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 9.panta noteiktajā kārtībā

**„Daugavpils pilsētas svētku pasākuma**

**apskaņošanas un apgaismošanas pakalpojuma nodrošināšana”**

identifikācijas numurs DPD 2018/38

# Iepirkuma komisijas sēdes protokols Nr.5

2018.gada 10.maijā

SĒDE NOTIEK Daugavpilī, Imantas ielā 9-1B.

SĒDE SĀKAS plkst. 15:00.

SĒDĒ PIEDALĀS:

|  |  |
| --- | --- |
| Komisijas priekšsēdētājs | Ainārs Streiķis – Daugavpils pilsētas domes Centralizēto iepirkumu nodaļas vadītājs, |
| Komisijas locekļi | Viktorija Lasija – Daugavpils pilsētas domes Centralizēto iepirkumu nodaļas juriste,  Inga Zarāne – Daugavpils pilsētas domes Centralizēto iepirkumu nodaļas ekonomiste,  Eleonora Kleščinska - Daugavpils pilsētas domes Kultūras pārvaldes vadītāja. |
| Protokolē | Komisijas locekle V.Lasija |

Komisijas izveidošanas pamats: Daugavpils pilsētas domes izpilddirektores 2018.gada 23.marta rīkojums Nr.133.

Datums, kad paziņojums par plānoto līgumu 9.panta kārtībā ievietots Iepirkuma Uzraudzības Biroja tīmekļvietnē: 2018.gada 13.aprīlī.

Datums, kad Pasūtītāja (Daugavpils pilsētas domes) tīmekļvietnē ievietots iepirkuma nolikums, nodrošinot tam brīvu un tiešu pieeju: 2018.gada 13.aprīlī.

Piedāvājumu iesniegšanas termiņa pēdējā diena: 2018.gada 25.aprīlis.

Datums, kad pieņemts lēmums par iespējamu līguma slēgšanas tiesību piešķiršanu – 2018.gada 9.maijs.

**Komisijas sēdes darba kārtība:** Lēmuma par uzvarētāju pieņemšana.

**Lēmuma par uzvarētāju pieņemšana**

1. Iepirkuma komisijas (turpmāk-Komisija) priekšsēdētājs Ainārs Streiķis paziņo sēdi par atklātu un ziņo sēdes darba kārtību.
2. Komisija 2018.gada 25.aprīļa sēdē (protokols Nr.2) konstatēja, ka piedāvājumus iepirkumā ir iesnieguši 2 (divi) pretendenti un šie pretendenti piedāvājuši šādas līgumcenas *euro* bez pievienotās vērtības nodokļa:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā līgumcena  *euro* bez PVN** |
| 2.1. | Avelight OÜ | 41 452,00 |
| 2.2. | SIA „Kompānija NA” | 1. 930,00 |

1. Komisija 2018.gada 3.maijā sēdē (protokols Nr.3) izskata pretendentu Avelight OÜ un SIA “Kompānija NA” iesniegto piedāvājumu noformējumu un konstatē, ka visu pretendentu piedāvājumi ir cauršūti, cauraukloti un noformēti atbilstoši Iepirkuma nolikumā noteiktajām prasībām un pretendenti ir pilnībā apliecinājuši savu kvalifikāciju.
2. Komisija 2018.gada 3.maija sēdē (protokols Nr.3) konstatēja, ka pretendenta Avelight OÜ tehniskais piedāvājums atbilst tehniskās specifikācijas prasībām. Komisija 2018.gada 3.maija sēdē (protokols Nr.3) konstatēja, ka pretendents Avelight OÜ ir pieļāvis aritmētiskas kļūdas sekojošās pozīcijās:
   1. Skatuves monitors (1x15”, 1x1,3”) ar pastiprinātāju (Skatuve “Vienības laukumā”, skaņas aprīkojums);
   2. Aktīva antena SHURE UA874 WB vai analogs (Skatuve “Vienības laukumā”, skaņas aprīkojums);
   3. Sakaru sistēma starp F.O.H un Monitoru pults operatoru (Skatuve “Vienības laukumā”, skaņas aprīkojums);
   4. Monitoru sistēma, 6 monitori, 4 monitoru līnijas (Skatuve Dubrovina parkā pie P.Dubrovina pieminekļa, skaņas aprīkojums);
   5. Bungu apskaņošanas mikrofonu komplekts (Skatuve “Ģimenes parks” A.Pumpura parkā pie strūklakas un skaņa Daugavpils universitātes skvērā; skaņas aprīkojums).
3. Komisija nolēma izlabot pretendenta Avelight OÜ pieļautās aritmētiskas kļūdas. Pēc aritmētisko kļūdu labošanas pretendenta Avelight OÜ piedāvātā līgumcena mainās no „EUR 41 452,00” bez PVN uz „EUR 41 895,00” bez PVN.

1. Komisija 2018.gada 9.maija sēdē (protokols Nr.4) konstatēja, ka pretendenta SIA “Kompānija NA” tehniskais piedāvājums atbilst tehniskās specifikācijas prasībām un ka pretendenta piedāvājumā nav pieļautās aritmētiskas kļūdas.
2. Komisija konstatē, ka atbilstoši Iepirkuma nolikuma 51.punktā noteiktajam piedāvājuma izvēles kritērijam normatīvo aktu un Iepirkuma nolikuma prasībām atbilstošu saimnieciski visizdevīgāko piedāvājumu (piedāvājumu ar viszemāko cenu) piedāvā pretendents - SIA “Kompānija NA”, reģ. Nr. 40103125338.
3. Cita pretendenta piedāvājums nav saimnieciski visizdevīgākais.
4. Iepirkuma komisija 2018.gada 9.maija sēdē (prot.Nr.4) nolēma:
   1. atzīt SIA „Kompānija NA”, reģ.Nr. 40103125338, juridiskā adrese: Lambertu iela 9, Mārupe, Mārupes nov., LV-2167, par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkumā „Daugavpils pilsētas svētku pasākuma apskaņošanas un apgaismošanas pakalpojuma nodrošināšana”, identifikācijas numurs DPD 2018/38;
   2. uzdot iepirkuma komisijas loceklei V.Lasijai pārbaudīt Publisko iepirkumu likuma 9.panta astotajā daļā norādīto izslēdzošo apstākļu esamību attiecībā uz pretendentu un nepieciešamības gadījumā sagatavot pretendentam paziņojumu par nodokļu parādu esību.
5. Komisijas locekle V.Lasija ziņo, ka pamatojoties uz Publisko iepirkumu likuma 9.panta devīto daļu, izmantojot Ministru kabineta noteikto informācijas sistēmu <https://www.eis.gov.lv>, 2018.gada 10.maijā ir izdrukājusi e-izziņas, kas apliecina, ka attiecībā uz pretendentu SIA “Kompānija NA” nepastāv Publisko iepirkumu likuma 9.panta astotajā daļā norādītie izslēgšanas nosacījumi:
   1. pretendentam SIA „Kompānija NA” nav pasludināts maksātnespējas process, apturēta tā saimnieciskā darbība un tas netiek likvidēts;
   2. piedāvājumu iesniegšanas termiņa pēdējā dienā (2018.gada 25.aprīlī) un dienā, kad pieņemts lēmums par iespējamu iepirkuma līguma slēgšanas tiesību piešķiršanu, (2018.gada 9.maijā) pretendentam SIA „Kompānija NA” nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*.
6. Publisko iepirkumu likuma 9.panta astotās daļas 3.punktā noteiktā izslēdzošā apstākļa neesība attiecībā uz pretendentu ir pārbaudīta apstiprinot iepirkuma nolikumu un atvēršanas sēdē (protokols Nr.1., protokols Nr.2). Pirms lēmuma pieņemšanas komisijas priekšsēdētājs A.Streiķis pārjautā komisijas locekļiem, vai vērtēšanas procesā nav atklājušies apstākļi, atbilstoši kuriem ir uzskatāms, ka kāds komisijas loceklis ir saistīts ar pretendentu Publisko iepirkumu likuma 25.panta pirmās daļas izpratnē. Komisijas locekļi atbild noraidoši.
7. Komisija nekonstatē arī Publisko iepirkumu likuma 9.panta astotās daļas 4.punktā noteikto izslēdzošo apstākļu esību attiecībā uz pretendentu. Komisija konstatē, ka pretendents nav personālsabiedrības biedrs un pretendents nebalstās uz personu, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
8. Komisijas locekļi izskata saņemtos dokumentus un konstatē, ka attiecībā uz pretendentu SIA „Kompānija NA” nepastāv Publisko iepirkumu likuma 9.panta astotajā daļā norādītie izslēgšanas nosacījumi.
9. Līdz ar minēto komisija konstatē, ka atbilstoši Iepirkuma nolikumā noteiktajam piedāvājuma izvēles kritērijam – saimnieciski visizdevīgākais piedāvājums, kuru nosaka ņemot vērā tikai cenu, pretendents SIA „Kompānija NA” atzīstams par uzvarētāju iepirkumā „Daugavpils pilsētas svētku pasākuma apskaņošanas un apgaismošanas pakalpojuma nodrošināšana”, identifikācijas numurs DPD 2018/38.
10. Pamatojoties uz Publisko iepirkumu likuma 9.panta septīto un trīspadsmito daļu, iepirkuma komisija **nolemj:**
    1. atzīt **SIA „Kompānija NA”**, reģ.Nr.40103125338, juridiskā adrese: Lambertu iela 9, Mārupe, Mārupes nov., LV-2167, par uzvarētāju iepirkumā „Daugavpils pilsētas svētku pasākuma apskaņošanas un apgaismošanas pakalpojuma nodrošināšana”, identifikācijas numurs DPD 2018/38, un piešķirt līguma slēgšanas tiesības par summu **EUR 38 930,00 bez PVN**;
    2. uzdot komisijas loceklei V.Lasijai sagatavot rakstveida paziņojumu pretendentiem par iepirkuma rezultātiem;
    3. normatīvajos aktos noteiktajā kārtībā un termiņā iesniegt publicēšanai Iepirkumu uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) šo lēmumu un līguma tekstu.

*Balsojums: 4 balsis “par”, “pret” – nav.*

SĒDE BEIDZAS plkst.15:10.

Komisijas priekšsēdētājs A.Streiķis

Komisijas locekļi V.Lasija

I.Zarāne

E.Kleščinska